Source: http://www.delet.sk/spravy-a-politika/svet/kubansky-sud-potvrdil-15-rocny-trest-pre-alana-grossa
Timestamp: 2019-04-19 14:38:36+00:00

Document:
Delet | Kubánsky súd potvrdil 15-ročný trest pre Alana Grossa
Delet » Správy a politika » Svet » Kubánsky súd potvrdil 15-ročný trest pre Alana Grossa
Kubánsky súd potvrdil 15-ročný trest pre Alana Grossa
Kubánsky najvyšší súd dnes potvrdil vinu a 15-ročný trest pre uväzneného dodávateľa americkej pomoci Alana Grossa za protištátnu činnosť.
Informovala o tom dnes kubánska vláda, ktorá tak zamietla Američanovo odvolanie. Ide o najnovší úder pre americko-kubánske vzťahy. Gross žiadal v odvolaní skrátenie alebo zrušenie trestu. Kubánsky súd oznámil, že jeho dnešné rozhodnutie je "definitívne".
Šesťdesiatdvaročného Američana zadržiavali vo väzbe na Kube 20 mesiacov od jeho zatknutia v decembri 2009. V marci ho uznali za vinného z toho, že ilegálne priniesol na Kubu internetové a satelitné komunikačné zariadenie v rámci amerického humanitárneho programu, ktorého cieľom je podporovať politickú zmenu na ostrove s komunistickou vládou.
Rodák z amerického štátu Maryland pripustil, že pracoval na demokratizačnom programe americkej vládnej agentúry USAID, ale nemal v úmysle uškodiť kubánskej vláde. Americká vláda i Grossova rodina tvrdia, že v rámci humanitárneho projektu pracoval na zlepšení dostupnosti internetu v kubánskej židovskej komunite.
Podľa tamojších úradov však namiesto toho plnil úlohy Washingtonu, pričom sa prostredníctvom "kybervojny" pokúšal destabilizovať komunistický systém.
by Emil Vojtánek l Aug 8, 2011 12:00 AM l Print l
1 Reponses to „Kubánsky súd potvrdil 15-ročný trest pre Alana Grossa“
zoyne says:
Aug 13, 2011 5:49 PM
No, viest kybervojnu proti krajine takmer bez internetoveho pripojenia je fakt fuska... :)
Chudak Alan, dalsi co doplatil na zle US-Kubanske diplomaticke vztahy. Dufam, ze sa mu podari nejako vratit domov.

References: súd 
 súd 
 súd 
 súd 
 súd 
 súd